Batman: Arkham City

**Batman: Arkham City** on Rocksteady Studiosin kehittämä ja Warner Bros. Interactive Entertainmentin julkaisema toimintaseikkailu- ja hiiviskelypeli, joka on jatko-osa vuoden 2009 pelille **'. Peli perustuu [[DC Comics]] -[[kustantamo|sarjakuvakustantamon]] [[supersankari]] [[Batman]]iin. Peli julkaistiin [[PlayStation 3|PlayStation 3:lle]] ja [[Xbox 360|Xbox 360:lle]] lokakuussa 2011 sekä [[Microsoft Windows]]ille marraskuussa. Vuonna 2012 peli julkaistiin myös [[Wii U|Wii U:lle]] ja [[OS X|OS X:lle]].

''Arkham City'' sisältää päätarinan lisäksi myös useita sivutehtäviä, joissa on oma juonensa. Keskeinen juoni kertoo Batmanin taistelusta uuden supervankilan, Arkham Cityn, muurien sisällä. Käsikirjoittajana pelissä toimii myös ensimmäisen osan tarinasta vastannut [[Paul Dini]]. Pelin äänirooleissa esiintyvät edellisestä osasta ainakin [[Kevin Conroy]] Batmanin roolissa ja [[Mark Hamill]] [[Jokeri (sarjakuvahahmo)|Jokerin]] roolissa. Hamill on kertonut myös, ettei pelin jälkeen tule jatkamaan Jokerin ääninäyttelijänä missään yhteydessä. Muista ensimmäisen osan ääninäyttelijöistä mukana ovat myös [[Tasia Valenza]] [[Myrkkymuratti (sarjakuvahahmo)|Myrkkymurattina]] ja [[Wally Wingert]] [[Arvuuttaja]]na.

Pelin vastustajina nähdään vanhojen, ensimmäisestä osasta tuttujen Jokerin, Myrkkymuratin, Victor Zsazsin ja [[Harley Quinn]]in lisäksi liuta uusia vihollisia. Mukana ovat nyt [[Pingviini (sarjakuvahahmo)|Pingviini]], [[Kaksinaama]], [[Kissanainen]], [[Hugo Strange]], [[Kalenterimies]] ja [[Pakkasherra (sarjakuvahahmo)|Pakkasherra]]. Lisäksi on myös varmistettu, että Kissanainen on pelin toinen pelattava hahmo, oletettavasti melko samantapaisissa haastekentissä kuten Jokeri ensimmäisessä osassa.

== Pelaaminen ==

''Arkham Asylumissa'' pelaajan hankkimat erikoislaitteet ovat käytössä jo heti ''Arkham Cityn'' alusta alkaen, mutta useimmat ovat kokeneet päivityksen edelliseen osaan nähden. Esimerkiksi ovien koodijärjestelmälukituksia sekä muita sähkölukkoja avaavalla Cryptographic Sequencerillä on mahdollista jäljittää ja kuunnella radiosignaaleja ja -lähetyksiä ja kuilujen ylittämiseen tarkoitetun Line Launcherin suuntaa voi vaihdella kesken matkan ja laitteen metalliköyden voi nyt kiristää niin lujalle, että se kestää kävelyä. Ohjainohjattavassa Batmanin ”lepakkoheittotähdessä” eli Batarangissa on nopeutta säätelevät ominaisuudet ja tartuntakoukun vauhtia voi kiihdyttää niin, että se lennättää Batmanin ilmaan. Uusia laitteita ja varusteita ovat vihollisten hämäämiseen tarkoitetut savupommit, [[sähkölamautin]]ase Remote Electrical Charge, jolla voi lamauttaa vastustajia tai antaa virtaa eri generaattoreille, signaalinhäiritsijät, joita voi käyttää räjähteiden tuhoamiseen tai tuliaseiden lamauttamiseen sekä jääkranaatit, joilla voi jäädyttää viholliset hetkellisesti paikoilleen ja muodostaa kulkureittejä vesistöjen poikki. Myös Batmanin etsivätaitoja hyödyntävää Detective Mode -näköä on hyödynnetty, ja sillä voi nyt selvittää esimerkiksi tarkkuuskiväärin luodin kulkureitin.

Pelaaja pääsee myös tutkimaan rikollistietokantaa joka auttaa tehtävien selvittämisessä ja todisteiden tutkimisessa. Edellisen osan tapaisesti pelaajalla on selvitettävänään myös [[Arvuuttaja]]n haasteita eli hänen on etsittävä kaupunkiin piilotettuja kysymysmerkin muotoisia pokaaleja, mutta toisin kuin edellisessä osassa, Batmanin on hyödynnettävä nyt kaikkia laitteitaan. Kun pelaaja löytää tietyn määrän pokaaleista ja ratkoo tarpeeksi arvoituksia, hänen on pelastettava yksitellen Arvuuttajan nappaamat panttivangit varmoista kuolemaan johtavista ansoista.

Kissanainen on toinen pelattava hahmo pelin tarinaversiossa. Lähitaisteluissa suoraviivaista Batmania akrobaattisempi Kissanainen käyttää aseinaan veitsenteräviä kynsiään, ruoskaansa sekä [[bola]]a ja piikkipalloja, joita voi heittää maahan ansoiksi vihollisille. Hahmolla on myös oma versionsa Batmanin Detective Mode -etsivänäöstä, mutta Kissanaisen käyttämä ”Thief Vision” näyttää sen sijaan varastettavien esineiden sijainnin. Pelissä on noin 40 tuntia peliaikaa, sillä 25 tuntia kestävän tarinapelin lisäksi jäljellä ovat yhteensä 15 tuntia kestävät sivutehtävät sekä rajoittamattomasti vapaata peliä. Peli sisältää 440 Arvuuttaja-haastetta.

== Tarina ==
=== Äänirooleissa ===
**Arkham Cityn*' hahmogalleria on yksi suurimmista koko *Batman*-sarjakuvauniversumin historiassa. *Arkham Asylumin* tiimoilta paluun pelissä tekevän itse [[Batman]] (ääniroolissa [[Kevin Conroy]]), [[Jokeri (sarjakuvahahmo)|Jokeri]] ([[Mark Hamill]], joka esittää hahmoa viimeistä kertaa,) [[Gotham City]]n pormestariksi noussut Quincy Sharp ([[Tom Kane]]), [[James Gordon|komisaario James Gordon]] ([[David Kaye]], joka korvaa roolissa Kanen) sekä reportteri [[Jack Ryder]] ([[James Horan]]). Muista [[antagonisti|vihollishahmoista]] paluun tekevät [[Arvuuttaja]] ([[Wally Wingert]]), [[Victor Zsasz]] ([[Danny Jacobs]]), [[Bane]] ([[Fred Tatasciore]]) sekä [[Myrkkymuratti (sarjakuvahahmo)|Myrkkymuratti]] ([[Tasia Valenza]]). Myös Jokerin oikeana kätenä toimiva [[Harley Quinn]] palaa, ja tällä kertaa hahmoa ääninäyttelee [[Tara Strong]] joka korvaa aiemmin roolissa esiintyneen [[Arleen Sorkin]]in. Myös [[Robin (Tim Drake)|Robin]] ([[Troy Baker]]), [[Nightwing]] ja [[Kissanainen]] ([[Grey DeLisle]]) ovat pelattavia hahmoja, mutta ainoastaan Kissanainen on pelattava tarinapelissä, sillä Robin ja Nightwing ovat pelattavina vain erilaisissa haastetasoissa.


Ensimmäistä kertaa pelisarjassa esiintyviä hahmoja ovat Arkham Cityn manipuloiva vankilajohtaja [[Hugo Strange]] ([[Corey Burton]]), [[Kaksinaama]] (Baker) ja [[Pingviini (sarjakuvahahmo)|Pingviini]] ([[Nolan North]]). [[Maurice LaMarche]] tekee tuplaroolin esittämällä sekä [[Pakkasherra (sarjakuvahahmo)|Pakkasherraa]] että [[Kalenterimies]]tä, ja [[Stana Katic]] toimii [[Talia al Ghul]]in roolissa. Myös [[Alfred Pennyworth]] ([[Martin Jarvis]]) sekä [[Barbara Gordon|Barbara ”Oraakkeli” Gordon]] ([[Kimberly Brooks]]) ovat merkittävässä osassa Batmanin tiedonlähteinä. Muita pelissä nähtäviä hahmoja ovat [[zombie]] [[Solomon Grundy]] (Tatasciore), identiteettiään vaihtava [[Savinaama]] ([[Rick D. Wasserman]]), ninjaliigan johtaja ja ekoterroristi [[Ra’s al Ghul]] ([[Dee Bradley Baker]]), mieltenhallitsija [[Hullu Hatuntekijä]] ([[Peter MacNicol]], sekä maailman vaarallisin palkkamurhaaja [[Deadshot]] ([[Chris Cox]]). Pienemmissä rooleissa esiintyvät [[Hush (sarjakuvahahmo)|Hush]], mysteerinen tarkkailija [[Azrael]] sekä reportteri [[Vicki Vale]]. Edellä mainittujen lisäksi [[Black Mask]], [[Killer Croc]] sekä Pakkasherran vaimo [[Nora Fries]] tekevät pelissä [[cameorooli]]n.

=== Juoni ===
*in* tapahtumista on kulunut 18 kuukautta. Quincy Sharp, [[Arkhamin mielisairaala]]n entinen johtaja, on ottanut kunnian [[Jokeri (sarjakuvahahmo)|Jokerin]] nappaamisesta ja noussut [[Gotham City]]n pormestariksi. Sharpin hallinto on sulkenut Arkhamin vankilasaaren ja Blackgaten vankilan ja perustanut niiden tilalle Gothamin slummialueista muunnellun avoimen supervankilan Arkham Cityn, jonka johtajana toimii psykologi [[Hugo Strange]]. Vankilan vartioinnista vastaa yksityinen turvallisuusfirma TYGER Security. Strange antaa vankien toimia vapaasti, kunhan he eivät yritä paeta. Vankilan muurien sisällä Gothamin rikollismaailman huiput käyvät väkivaltaisia jengisotia. Kun [[Batman|Bruce Wayne]] ilmoittaa lehdistötilaisuudessa vastustavansa Arkham Cityä, TYGER-palkkasoturit pidättävät hänet ja vangitsevat Arkham Cityyn. [[Alfred Pennyworth|Alfred]] onnistuu kuitenkin lähettämään hänelle Batman-asun ja -varusteet. Ensitöikseen Batman pelastaa [[Kissanainen|Kissanaisen]], jonka [[Kaksinaama]] on aikeissa teloittaa. 

Jokeri tekee hidasta kuolemaa, kun Titan-myrkky aiheuttaa mutaatioita hänen verenkierrossaan. Hän kaappaa Batmanin ja antaa tälle [[Verensiirto|verensiirron]] mukana saman taudin. Samalla hän paljastaa myrkyttäneensä Gothamin sairaalat verellään. Pelastaakseen itsensä ja kansalaiset Batmanin on löydettävä [[Pakkasherra (sarjakuvahahmo)|Pakkasherra]], joka oli kehittänyt vastalääkettä. Pakkasherra on kuitenkin jäänyt [[Pingviini (sarjakuvahahmo)|Pingviinin]] panttivangiksi. Batman seuraa Pingviinin jälkiä käytöstä poistettuun luonnonhistorian museoon, jota tämä käyttää tukikohtanaan. Batman onnistuu kukistamaan Pingviinin kätyrit ja vapauttamaan Pakkasherran. Pakkasherra kertoo, että vastalääke on jo kehitetty, mutta se on käyttökelvoton ilman viimeistä ainesosaa, [[Ra’s al Ghul]]in verta. Batman varjostaa Ra’sin johtaman [[Salamurhaajien liiga]]n jäsentä liigan tukikohtaan Arkhamin alle Wonder Cityyn. Tukikohdassa Batman kohtaa Ra’sin sekä tämän tyttären, entisen rakkaansa [[Talia al Ghul]]in. Batman saa näytteen Ra’sin verestä ja kuljettaa sen Pakkasherralle, joka valmistaa vastalääkkeen. Batman ei kuitenkaan ehdi ottaa lääkettä, sillä [[Harley Quinn]] varastaa sen.

Batman palaa Jokerin luo ja huomaa tämän olevan täysin parantunut. Samaan aikaan Hugo Strange käynnistää operaation, jonka tarkoitus on surmata koko Arkham Cityn rikolliskanta. TYGER-palkkasoturit alkavat teloittaa vankeja ja Strange laukaisee pommituksen. Kun yksi ohjuksista osuu lähelle Batmania, hän jää jumiin kivimassojen alle. Ennen kuin Jokeri ehtii hyödyntää tilanteen, Talia saapuu paikalle ja lupaa Jokerille ikuista elämää, jos hän jättää Batmanin henkiin. Lopulta Kissanainen vapauttaa Batmanin, ja tämä päättää pysäyttää Strangen operaation.

Kun Batman saapuu Strangen tukikohtaan, hänelle selviää, että Ra’s al Ghul on koko Arkham Cityn juonen takana. Ra’s lävistää Strangen miekallaan syyttäen tätä siitä, ettei tämä saanut Batmania hengiltä. Ennen kuolemaansa Strange kuitenkin käynnistää tukikohtansa itsetuhojärjestelmän. Batman ja Ra’s ehtivät paeta juuri ennen räjähdystä, ja ilmalennon aikana Ra’s riistää itseltään hengen lävistäen itsensä omalla miekallaan.

Jokeri pyrkii saamaan Batmanilta vastalääkkeen ja uhkaa tappavansa Talian, ellei Batman saavu vanhalle elokuvateatterille. Teatterilla Talia kuitenkin surmaa Jokerin ja paljastaa pitävänsä lääkettä hallussaan. Lopulta oikea, edelleen hengissä oleva Jokeri ampuu Talian, ja Talian surmaama Jokeri paljastuu muodonmuuttaja [[Savinaama]]ksi. Batman kukistaa Savinaaman ja juo osan vastalääkkeestä. Jokeri hyökkää hänen kimppuunsa, ja lasiputkessa oleva lääke putoaa maahan ja särkyy. Jokeri yrittää epätoivoisesti juoda maahan roiskunutta lääkettä Batmanin kertoessa, että hän olisi kaikesta huolimatta pelastanut Jokerin. Tämä nauraa ja toteaa asian olevan hauska, kunnes hän kuolee omahyväinen virne kasvoillaan. Batman vie Jokerin ruumiin ulos Arkham Citystä.

== Julkaisu ==
=== Ladattava lisämateriaali ===
Pelin [[PlayStation 3]] ja [[Xbox 360]] -painosten mukana tuleva kertakäyttökoodi oikeuttaa pelaajan saamaan *Catwoman DLC Packin* ja näin ollen saamaan [[Kissanainen|Kissanaisen]] pelattavaksi hahmoksi. Neljän tehtävän lisäksi hahmo saa DLC-pakkauksessa kaksi uutta asua tavallisen pukunsa lisäksi.

Myöhemmin myös [[Nightwing]] ja [[Robin (sarjakuvahahmo)|Robin]] saivat omat DLC-pakkauksensa, jotka tulivat myyntiin verkkoon marraskuussa 2011. Molempien hahmojen DLC-paketit sisälsivät niin ikään kaksi vaihtoehtoista asukokonaisuutta sekä kaksi omaa haastekenttää. Myöhemmin joulukuussa julkaistiin myös uusi *Skins Pack *-julkaisu, joka sisälsi useita Batmanin vaihtoehtoisia asukokonaisuuksia.

23. huhtikuuta 2012 julkisettiin tieto uudesta lisämateriaalipakkauksesta. Nimen *Harley Quinn’s Revenge* () saanut DLC-pakkaus julkaistaisiin 29. toukokuuta PlayStation 3:lle ja päivää myöhemmin Xbox 360:lle. Lähes kaksi tuntia uutta tarinapeliä sisältävässä pakkauksessa pelattavana hahmona Batmanin lisäksi on Robin. Lisäosan tarinan tapahtumat sijoittuvat muutamien viikkojen päähän *Arkham Cityn'' loppumisesta: Harley Quinn palaa evakuoituun Arkhamiin ja pystyttää uuden tukikohdan Jokerin vanhoihin tiloihin. Pelin juoni keskittyy Robinin ympärille tämän etsiessä Batmania, joka on kadonnut lähtiessään jahtaamaan Quinnia.

## Ääninäyttelijät

## Vastaanotto
Peli on saanut V2.fi:n arvostelussa arvosanaksi 5/5 tähteä.

## Palkinnot ja ehdokkuudet

## Lähteet

## Aiheesta muualla
* Pelin virallinen kotisivu  
* 
*